पाएं अपने शहर की ताज़ा ख़बरें और फ्री ई-पेपरडाउनलोड करें
पटियाला. शहीद भगत सिंह पर आपत्तिजनक टिप्पणी और लोगों की भावनाओं को ठेस पहुंचाने के मामले में अदालत ने शिरोमणि अकाली दल (अमृतसर) के प्रधान सिमरनजीत सिंह मान को बरी कर दिया है। मान पर आरोप था कि उन्होंने 30 नवंबर 2007 को पटियाला के होटल नारायण कॉन्टिनेंटल में पार्टी की बैठक के दौरान शहीद भगत सिंह पर आपत्तिजनक टिप्पणी की थी। इसके बाद अखबारों में छपी खबरों के आधार पर उन पर केस दर्ज किया गया था।
पुलिस ने मान को 6 दिसंबर 2007 को गिरफ्तार कर अदालत में पेश किया था। उस समय मान को अदालत से जमानत मिल गई थी। पुलिस ने मान के खिलाफ 23 जनवरी 2008 को अदालत में चार्जशीट दायर की थी और ट्रायल के दौरान शिकायतकर्ता इंस्पेक्टर गुरदेव सिंह, इंस्पेक्टर कुलदीप सिंह, तीन स्वतंत्रता सेनानियों सहित 17 गवाहों के बयान दर्ज हुए थे। अदालत ने सबूतों की कमी और गवाहों के बयान न मिलने के कारण मान को बरी कर दिया। जो स्वतंत्रता सेनानी इस केस में गवाह रखे गए थे, उनको इस केस के बारे में पता ही नहीं था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn